CELEX: 32018R0153
Language: ro
Date: 2017-10-23 00:00:00
Title: Regulamentul delegat (UE) 2018/153 al Comisiei din 23 octombrie 2017 de modificare a Regulamentului delegat (UE) 2017/86 de stabilire a unui plan privind aruncarea capturilor înapoi în mare pentru anumite activități de pescuit de specii demersale în Marea Mediterană

1.2.2018   
               
               
                  RO
               
               
                  Jurnalul Oficial al Uniunii Europene
               
               
                  L 29/1
               
            REGULAMENTUL DELEGAT (UE) 2018/153 AL COMISIEI
      din 23 octombrie 2017
      de modificare a Regulamentului delegat (UE) 2017/86 de stabilire a unui plan privind aruncarea capturilor înapoi în mare pentru anumite activități de pescuit de specii demersale în Marea Mediterană
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (1), în special articolul 15 alineatul (6),
      întrucât:
      
                  (1)
               
               
                  Regulamentul (UE) nr. 1380/2013 are ca obiectiv eliminarea treptată a practicii aruncării capturilor înapoi în mare în cadrul activităților de pescuit ale Uniunii prin introducerea unei obligații de debarcare.
               
            
                  (2)
               
               
                  Pentru punerea în aplicare a obligației de debarcare, articolul 15 alineatul (6) din Regulamentul (UE) nr. 1380/2013 împuternicește Comisia să adopte planuri privind aruncarea capturilor înapoi în mare prin intermediul unor acte delegate pentru o perioadă de maximum trei ani pe baza recomandărilor comune elaborate de statele membre în urma consultării consiliilor consultative relevante.
               
            
                  (3)
               
               
                  Regulamentul delegat (UE) 2017/86 al Comisiei (2) a stabilit un plan privind aruncarea capturilor înapoi în mare pentru anumite activități de pescuit de specii demersale în Marea Mediterană aplicabil de la 1 ianuarie 2017 până la 31 decembrie 2019, ca urmare a trei recomandări comune transmise Comisiei în 2016 de o serie de state membre care au un interes direct în ceea ce privește gestionarea pescuitului în Marea Mediterană (Grecia, Spania, Franța, Croația, Italia, Cipru, Malta și Slovenia). Cele trei recomandări comune aveau ca obiect vestul Mării Mediterane, Marea Adriatică și sud-estul Mării Mediterane.
               
            
                  (4)
               
               
                  În conformitate cu articolul 15 alineatul (1) litera (d) din Regulamentul (UE) nr. 1380/2013, obligația de debarcare pentru pescuitul de specii demersale în Marea Mediterană se aplică, cel târziu de la 1 ianuarie 2017, pentru speciile care definesc activitățile de pescuit.
               
            
                  (5)
               
               
                  La 2 iunie 2017, Franța, Italia și Spania au prezentat Comisiei o nouă recomandare comună pentru un „plan privind aruncarea capturilor înapoi în mare pentru pescuitul de specii demersale în vestul Mării Mediterane (2018)”, după consultări în cadrul grupului regional la nivel înalt Pescamed. La 5 iulie 2017, aceleași state membre au prezentat informații și date suplimentare, la cererea Comisiei.
               
            
                  (6)
               
               
                  Noua recomandare comună prezentată de Franța, Italia și Spania pentru vestul Mării Mediterane propune ca excepția legată de rata de supraviețuire prevăzută la articolul 3 din Regulamentul (UE) 2017/86 să se aplice și în cazul pescuitul de langustină (Nephrops norvegicus) capturată cu orice tip de traule de fund în vestul Mării Mediterane. Recomandarea propune totodată ca aplicarea excepției legate de rata de supraviețuire pentru scoicile Saint-Jacques (Pecten jacobaeus), scoicile Venerupis (Venerupis spp.) și scoicile Venus (Venus spp.), toate capturate cu drage mecanizate (HMD), să fie extinsă la vestul Mării Mediterane.
               
            
                  (7)
               
               
                  În plus, aceeași recomandare comună sugerează extinderea definiției vestului Mării Mediterane în scopul planului privind aruncarea capturilor înapoi în mare prin includerea subzonei geografice (SZG) 12 a Comisiei Generale pentru Pescuit în Marea Mediterană (CGPM).
               
            
                  (8)
               
               
                  Recomandarea comună propune, de asemenea, redefinirea pescuitului de barbun prin includerea tuturor speciilor de barbun (Mullus spp.), și anume barbunul și barbunul vărgat.
               
            
                  (9)
               
               
                  Aceeași recomandare comună propune actualizarea perioadei de referință pentru anii 2015 și 2016 pentru a determina volumul debarcărilor per navă pentru merluciu și barbun în contextul punerii în aplicare a obligației de debarcare.
               
            
                  (10)
               
               
                  În cele din urmă, recomandarea comună propune ca excepția legată de rata de supraviețuire stabilită pentru moluștele bivalve [scoicile Saint-Jacques (Pecten jacobaeus), scoicile Venerupis (Venerupis spp.) și scoicile Venus (Venus spp.)] în vestul Mării Mediterane să se aplice și în anii 2018 și 2019.
               
            
                  (11)
               
               
                  La 28 iunie 2017, Croația, Italia și Slovenia au prezentat Comisiei o nouă recomandare comună pentru Marea Adriatică, furnizând noi date privind ratele de supraviețuire pentru limba-de-mare comună (Solea solea) pentru anii 2015 și 2016, după consultări în cadrul grupului regional la nivel înalt Adriatica.
               
            
                  (12)
               
               
                  Noua recomandare comună prezentată de Croația, Italia și Slovenia propune ca excepția legată de rata de supraviețuire pentru limba-de-mare comună în Marea Adriatică să se aplice și în anii 2018 și 2019.
               
            
                  (13)
               
               
                  Aceste recomandări comune au fost evaluate de Comitetul științific, tehnic și economic pentru pescuit (CSTEP) în perioada 10-14 iulie 2017 (3). În evaluarea sa, CSTEP a concluzionat că informațiile furnizate de statele membre nu sunt complete în ceea ce privește ratele de supraviețuire pentru limba-de-mare comună, scoicile Saint-Jacques, scoicile Venerupis, scoicile Venus și langustină. Întrucât dovezile privind ratele de supraviețuire ale acestor specii nu sunt concludente, Comisia consideră că excepția legată de rata de supraviețuire permisă în temeiul articolului 15 alineatul (4) litera (b) din Regulamentul (UE) nr. 1380/2013 ar trebui inclusă în prezentul regulament numai pentru un an. Statele membre în cauză ar trebui să se angajeze să prezinte Comisiei în timp util datele relevante, astfel încât CSTEP să poată evalua integral motivele excepției, iar Comisia să poată efectua o reexaminare.
               
            
                  (14)
               
               
                  În lumina acestor considerente, modificările propuse la planul privind aruncarea capturilor înapoi în mare pentru anumite activități de pescuit de specii demersale în Marea Mediterană sunt compatibile cu măsurile de conservare existente în zona respectivă.
               
            
                  (15)
               
               
                  Măsurile propuse de noile recomandări comune sunt conforme cu articolul 15 alineatul (4) și cu articolul 18 alineatul (3) din Regulamentul (UE) nr. 1380/2013, ele putând fi, prin urmare, incluse în planul privind aruncarea capturilor înapoi în mare prevăzut de Regulamentul delegat (UE) 2017/86.
               
            
                  (16)
               
               
                  Regulamentul delegat (UE) 2017/86 ar trebui modificat în consecință.
               
            
                  (17)
               
               
                  Întrucât măsurile prevăzute de prezentul regulament au un impact direct asupra planificării sezonului de pescuit al navelor din Uniune și asupra activităților economice conexe, prezentul regulament ar trebui să intre în vigoare imediat după publicarea sa. Regulamentul ar trebui să se aplice de la 1 ianuarie 2018,
               
            ADOPTĂ PREZENTUL REGULAMENT:
      Articolul 1
      Regulamentul delegat (UE) 2017/86 se modifică după cum urmează:
      
                  1.
               
               
                  La articolul 2, litera (c) se înlocuiește cu următorul text:
                  „«vestul Mării Mediterane» înseamnă subzonele geografice CGPM 1, 2, 5, 6, 7, 8, 9, 10, 11.1, 11.2 și 12;”.
               
            
                  2.
               
               
                  Articolul 3 se modifică după cum urmează:
                  Alineatul (1) se înlocuiește cu următorul text:
                  „În 2018, excepția de la obligația de debarcare prevăzută la articolul 15 alineatul (4) litera (b) din Regulamentul (UE) nr. 1380/2013 pentru speciile în cazul cărora dovezile științifice demonstrează o rată de supraviețuire ridicată se aplică următoarelor specii:
                  
                              (a)
                           
                           
                              limbă-de-mare comună (Solea solea) capturată cu traule rapido (beam-traule) (TBB) (*1) în subzonele geografice 17 și 18;
                           
                        
                              (b)
                           
                           
                              scoici Saint-Jacques (Pecten jacobeus) capturate cu drage mecanizate (HMD) în vestul Mării Mediterane;
                           
                        
                              (c)
                           
                           
                              scoici Venerupis (Venerupis spp.) capturate cu drage mecanizate (HMD) în vestul Mării Mediterane;
                           
                        
                              (d)
                           
                           
                              scoici Venus (Venus spp.) capturate cu drage mecanizate (HMD) în vestul Mării Mediterane;
                           
                        
                              (e)
                           
                           
                              langustină (Nephrops norvegicus) capturată cu orice tip de traule de fund (OTB, OTT, PTB, TBN, TBS, TB, OT, PT, TX) în vestul Mării Mediterane.
                           
                        
                     (*1)  Codurile uneltelor utilizate în prezentul regulament se referă la codurile din anexa XI la Regulamentul de punere în aplicare (UE) nr. 404/2011 al Comisiei din 8 aprilie 2011 de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului (JO L 122, 30.4.2011, p. 1). În cazul navelor a căror lungime totală este mai mică de 10 metri, codurile uneltelor utilizate în acest tabel fac trimitere la codurile FAO de clasificare a uneltelor.”"
						
                  Alineatul (2) se înlocuiește cu următorul text:
                  „Limba-de-mare comună (Solea solea), scoicile Saint-Jacques (Pecten jacobeus), scoicile Venerupis (Venerupis spp.), scoicile Venus (Venus spp.) și langustina (Nephrops norvegicus) capturate în circumstanțele prevăzute la alineatul (1) trebuie eliberate imediat în zona în care au fost capturate.”
                  Alineatul (3) se înlocuiește cu următorul text:
                  „Până la 1 mai 2018, statele membre care au un interes direct de gestionare a pescuitului în Marea Mediterană prezintă Comisiei date suplimentare privind capturile aruncate înapoi în mare, în plus față de cele prevăzute în recomandările comune din 2 și 28 iunie și din 6 iulie 2017, precum și orice alte informații științifice relevante care justifică excepția prevăzută la alineatul (1). Pentru langustină (Nephrops norvegicus), statele membre prezintă date care ar putea oferi o dovadă suplimentară pentru ratele de supraviețuire în lunile de vară. Comitetul științific, tehnic și economic pentru pescuit (CSTEP) evaluează aceste date și informații până în iulie 2018, cel târziu.”
               
            
                  3.
               
               
                  La articolul 4 litera (a), punctele (i) și (ii) se înlocuiesc cu următorul text:
                  
                              (i)
                           
                           
                              „pentru merluciu (Merluccius merluccius) și barbun (Mullus spp.), până la maximum 7 % pentru 2017 și 2018 și până la maximum 6 % în 2019 din capturile anuale totale din aceste specii efectuate de nave care utilizează traule de fund; și
                           
                        
                              (ii)
                           
                           
                              pentru merluciu (Merluccius merluccius) și barbun (Mullus spp.), până la maximum 1 % din capturile anuale totale din aceste specii efectuate de nave care utilizează setci și setci cu sirec.”
                           
                        
            
                  4.
               
               
                  Tabelul 1 din anexă se înlocuiește cu textul din anexa la prezentul regulament.
               
            Articolul 2
      Prezentul regulament intră în vigoare în ziua următoare datei publicării în Jurnalul Oficial al Uniunii Europene.
      Se aplică de la 1 ianuarie 2018.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 23 octombrie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 354, 28.1.2013, p. 22.
      
         (2)  Regulamentul delegat (UE) 2017/86 al Comisiei din 20 octombrie 2016 de stabilire a unui plan privind aruncarea capturilor înapoi în mare pentru anumite activități de pescuit de specii demersale în Marea Mediterană (JO L 14, 18.1.2017, p. 4).
      
         (3)  Raportul celei de a 55-a reuniuni plenare a CSTEP este disponibil la adresa https://stecf.jrc.ec.europa.eu/reports/plenary
      
         ANEXĂ
         1.   Vestul Mării Mediterane
         
         
                     Activitate de pescuit
                  
                  
                     Unelte de pescuit
                  
                  
                     Obligația de debarcare
                  
               
                     Merluciu
                     (Merluccius merluccius) (1)
                     
                  
                  
                     Toate traulele de fund
                     (OTB, OTT, PTB, TBN, TBS, TB, OT, PT, TX)
                  
                  
                     În cazul în care volumul total al debarcărilor per navă din toate speciile în 2015 și 2016 a constat, în proporție de peste 25 %, în merluciu, toate capturile de merluciu sunt supuse obligației de debarcare.
                  
               
                     Toate paragatele
                     (LL, LLS, LLD, LX, LTL, LHP, LHM)
                  
               
                     Toate setcile cu sirec și setcile
                     (GNS, GN, GND, GNC, GTN, GTR, GEN)
                  
               
                     Barbun (Mullus spp.)
                     Coduri FAO: MUT, MUR, MUX (1)
                     
                  
                  
                     Toate traulele de fund
                     (OTB, OTT, PTB, TBN, TBS, TB, OT, PT, TX)
                  
                  
                     În cazul în care volumul total al debarcărilor per navă din toate speciile în 2015 și 2016 a constat, în proporție de peste 25 %, în barbun, toate capturile de barbun sunt supuse obligației de debarcare.
                  
               
                     Toate paragatele
                     (LL, LLS, LLD, LX, LTL, LHP, LHM)
                  
               
                     Toate setcile cu sirec și setcile
                     (GNS, GN, GND, GNC, GTN, GTR, GEN)
                  
               
                     Scoici Saint-Jacques (Pecten jacobaeus), scoici Venerupis (Venerupis spp.), scoici Venus (Venus spp.)
                  
                  
                     Toate dragele mecanizate
                     HMD
                  
                  
                      
                  
               
                     Langustină (Nephrops norvegicus)
                  
                  
                     Toate traulele de fund
                     OTB, OTT, PTB, TBN, TBS, TB, OT, PT, TX
                  
                  
                     Toate capturile de langustină sunt supuse obligației de debarcare.
                  
               
            (1)  Navele enumerate ca fiind supuse obligației de debarcare pentru această activitate de pescuit în conformitate cu prezentul regulament rămân pe listă, în pofida modificărilor aduse prezentului regulament prin Regulamentul delegat (UE) 2018/153 și continuă să fie supuse obligației de debarcare pentru această activitate de pescuit.